خاریجی ایشلر ناظیری مولوت چاووش اوغلو و ایقتیصاد ناظیری نیهات زئیبکجی رسمی گؤروشمه‌لر اوچون قطره گئتدی.
خاریجی ایشلر ناظیری چاووش اوغلو ایله قطر خاریجی ایشلر ناظیری شیخ محمد بن عبدالرحمن آل ثانی و ایقتیصاد ناظیری نیهات زئیبکچی ایله قطر ایقتیصاد و تیجارت ناظیری شیخ احمد بن جاسیم آل ثانی ایله اورتاق و هیاتلرآراسی گؤروشمه‌لر ائتدی‌لر.
مولوت چاووش اوغلو، قطر همرای‌لیک ایچری‌سینده اولدوق‌لارینی و بو اؤلکه ایله دیگر بعضی کؤرفز ایشبیرلیگی شوراسی (کیک) اؤلکه‌لری آراسین‌داکی مسئله‌لره حلّ یولو تاپماق اوچون گلدیگینی سؤیله‌دی.
چاووش اوغلو، هاوا لیمانیندا ائتدیگی آچیقلامادا، قطرده اولماق‌دان بؤیوک خوشبخت‌لیک دویدوغونو ایفاده ائده‌رک، قطر ایله تورکیه آراسین‌داکی علاقه‌لرین چوخ یاخشی اولدوغونو وورغولادی.
خاریجی ایشلر ناظیری،
"قطر قارداش بیر اؤلکه و قطرلی‌لر بیزیم قارداشیمیز. پرزیدنتیمیز رجب طیب اردوغان و قطر امیری شیخ تمیم بن حمد آل ثانی آراسین‌داکی علاقه ده نومونه بیر علاقه. ایندی بیر بحران وار. تورکیه و اردوغان بو پروبلمی حل ائتمک اوچون الین‌دن گله‌نی ائدیر. بو گؤره بورانی زیارت ائدیرم. همرای‌لیک ایچری‌سینده اولدوغوموزو گؤسترمک و قطر دیگر بعضی کؤرفز ایش بیرلیگی شوراسی (کیک) اؤلکه‌لری آراسین‌داکی مسئله‌لره حلّ یولو تاپماق اوچون بورایا گلدیم. " دئدی.
"قطرین محکم و گوجلو دایانماسینا باخمایا‌راق تضییقی یوکسلتممیش اولماییشینا هر کس بؤیوک حؤرمت دویور." دئین، چاووش اوغلو، تورکیه‌نین قطره وئردیگی دستک و حلّ آختاریش‌لاری ایله علاقه‌دار اولا‌راق،
"دوغرونو سؤیلمک مجبوریتیندییک. بو بیزیم بیرینه قارشی اولدوغوموز یا دا طرف توتدوغوموز معناسینی وئرمیر. یانلیش بیر شئی وارسا سؤیلمک مجبوریتیندییک. یالنیز بو سهو‌دیر دئمک پروبلمی چؤزمور. بونو حل ائتمه‌میز لازیم. قارداش اؤلکه‌لر آراسیندا بئله بیر وضعیتی گؤرمک ایستمیریک." ایفاده‌لرینی ایستیفاده ائتدی.
